Ríkisendurskoðun skilaði í vikunni úttekt sinni á Ríkisútvarpinu ohf. , en hún var unnin eftir fyrirspurn mennta - og menningarmálaráðuneytis um fjárhagslega aðgreiningu almannaþjónustu og samkeppnisreksturs í bókhaldi félagsins . Niðurstaðan er meðal annars sú að Ríkisútvarpinu beri að stofna dótturfélag fyrir aðra starfsemi en fjölmiðlun í almannaþágu , nema stjórnvöld beiti sér fyrir lagabreytingu . Hefur Lilja Alfreðsdóttir , mennta - og menningarmálaráðherra , þegar falið stjórn RÚV að stofna dótturfélag fyrir áramót . En hvað fellst í almannaþjónustu og hvað fellur undir samkeppnisrekstur ? Í lögum um stofnunina segir meðal annars : „ Fjölmiðlaefnið skal hið minnsta vera fréttir og fréttaskýringar , fræðsluþættir , íþróttaþættir , afþreying af ýmsum toga , lista - og menningarþættir og sérstakt efni fyrir börn og ungmenni . “ Þannig er í raun nokkuð opið hvaða fjölmiðlunarefni falli undir almannaþjónustuna , en Fjölmiðlanefnd hefur þó eftirlit með að RÚV uppfylli almannaþjónustuhlutverk sitt . Mbl.is óskaði því eftir svörum frá Margréti Magnúsdóttur , starfandi útvarpsstjóra , hvað muni nákvæmlega færast undir dótturfélagið og hvað verði áfram hluti af almannaþjónustunni . Lilja Alfreðsdóttir hefur falið stjórn RÚV að stofna dótturfélag undir samkeppnisreksturinn fyrir áramót . mbl.is / Hari Í skriflegu svari segir Margrét að samkeppnisreksturinn sé afmarkaður hluti af starfsemi RÚV og snúi að tekjuöflun sem renni til þess að búa til dagskrá hjá stofnuninni . Þar sé til dæmis sala auglýsinga , sala á dagskrárefni og sýningarréttur á eigin framleiðslu , samframleiðsla á efni með erlendum sjónvarpsstöðvum og fyrirtækjum , sala á dagskrárefni til almennings , leiga á aðstöðu , tækjum og búnaði og sala á þjónustu og hlutum sem tengjast dagskrárefni . „ Ekki er verið að vísa til dagskrárgerðar í þessu samhengi . Það er ekki verið að fjalla um hvort einhver tiltekin dagskrárgerð á RÚV , eða þess vegna dagskráin í heild sinni , teldist þannig samkeppni við aðra miðla , “ segir Margrét í svari sínu . Hún tekur þó fram að á síðustu fimm árum hafi RÚV reynt að skerpa markvisst á almannaþjónustuhlutverki sínu og aukið áherslu á innlent efni , menningarefni og að efla þjónustu við börn . Á þessu tímabili hafi íslenskt efni í dagskrá stofnunarinnar aukist um 23% og bandarískt efni minnkað um 45% .